L 267/8 Euroopan unionin virallinen lehti 6.9.2014 POLIITTISTEN JA TURVALLISUUSASIOIDEN KOMITEAN PÄÄTÖS EUFOR RCA/5/2014, annettu 24 päivänä heinäkuuta 2014, hyväksynnän antamisesta kolmansien valtioiden osallistumiselle Keski-Afrikan tasavallassa toteutet- tavaan Euroopan unionin sotilasoperaatioon (EUFOR RCA) (2014/646/YUTP) POLIITTISTEN JA TURVALLISUUSASIOIDEN KOMITEA, joka ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan, ottaa huomioon Keski-Afrikan tasavallassa toteutettavasta Euroopan unionin sotilasoperaatiosta (EUFOR RCA) 10 päivänä helmikuuta 2014 annetun neuvoston päätöksen 2014/73/YUTP ()) ja erityisesti sen 8 artiklan 2 kohdan, sekä katsoo seuraavaa: (1) — Neuvosto on päätöksen 2014/73/YUTP 8 artiklan 2 kohdan nojalla valtuuttanut poliittisten ja turvallisuusasioiden komitean (PTK) tekemään asiaankuuluvat päätökset kolmansien valtioiden osallistumisehdotusten hyväksymisestä. (2) — EUFOR RCA:n operaation komentajan antaman Serbian osallistumista koskevien suosituksen sekä ja Euroopan unionin sotilaskomitealta saatujen neuvojen perusteella Serbian osallistuminen olisi hyväksyttävä. (3) — Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla, ON HYVÄKSYNYT TÄMÄN PÄÄTÖKSEN: 1 artikla 1. — Hyväksytään Serbian osallistuminen Keski-Afrikan tasavallassa toteutettavaan Euroopan unionin sotilasoperaatioon (EUFOR RCA), ja osallistuminen katsotaan merkittäväksi. 2. — Serbia vapautetaan suorittamasta rahoitusosuutta EUFOR RCA:n talousarvioon. 2 artikla Tämä päätös tulee voimaan päivänä, jona se hyväksytään. Tehty Brysselissä 24 päivänä heinäkuuta 2014. Poliittisten ja turvallisuusasioiden komitean puolesta Puheenjohtaja W. STEVENS () EUVLL 40, 11.2.2014,s. 59.